CELEX: 31988R2866
Language: el
Date: 1988-09-15 00:00:00
Title: Κανονισμός (ΕΟΚ) αριθ. 2866/88 της Επιτροπής της 15ης Σεπτεμβρίου 1988 περί αποκαταστάσεως της εφαρμογής των δασμών για ζελατίνες και τα παράγωγά τους του κωδικού ΣΟ 3503 00 10 και για επιτραπέζια σκεύη από κεραμευτική ύλη του κωδικού ΣΟ 6912 00 50, καταγωγής Βραζιλίας, δικαιούχου των προβλεπόμενων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων

Avis juridique important

|

31988R2866

Κανονισμός (ΕΟΚ) αριθ. 2866/88 της Επιτροπής της 15ης Σεπτεμβρίου 1988 περί αποκαταστάσεως της εφαρμογής των δασμών για ζελατίνες και τα παράγωγά τους του κωδικού ΣΟ 3503 00 10 και για επιτραπέζια σκεύη από κεραμευτική ύλη του κωδικού ΣΟ 6912 00 50, καταγωγής Βραζιλίας, δικαιούχου των προβλεπόμενων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων  

Επίσημη Εφημερίδα αριθ. L 257 της 17/09/1988 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 2866/88 ΤΗΣ ΕΠΙΤΡΟΠΗΣ  της 15ης Σεπτεμβρίου 1988  περί αποκαταστάσεως της εφαρμογής των δασμών για ζελατίνες και τα παράγωγά τους του κωδικού ΣΟ 3503 00 10 και για επιτραπέζια σκεύη από κεραμευτική ύλη του κωδικού ΣΟ 6912 00 50, καταγωγής Βραζιλίας, δικαιούχου των προβλεπόμενων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3635/87 του Συμβουλίου της 17ης Νοεμβρίου 1987 περί εφαρμογής γενικευμένων δασμολογικών προτιμήσεων κατά το έτος 1988 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 16,  Εκτιμώντας:  ότι, με βάση τα άρθρα 1 και 14 του κανονισμού (ΕΟΚ) αριθ. 3635/87, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, εκτός από εκείνες που αναφέρονται στη στήλη 4 του παραρτήματος Ι, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού· ότι, σύμφωνα με το άρθρο 14 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·  ότι για ζελατίνες κα τα παράγωγά τους, κωδικός ΣΟ 3503 00 10, και για επιτραπέζια σκεύη από κεραμευτική ύλη, κωδικός ΣΟ 6912 00 50, η ατομική οροφή διαμορφώνεται σε ύψος 660 000 και 800 000 ECU αντίστοιχα· ότι, κατά την ημερομηνία 4 Σεπτεμβρίου 1988, οι εισαγωγές των εν λόγω προϊόντων, καταγωγής Βραζιλίας, στην Κοινότητα ανέρχονται δια καταλογισμού στο επίπεδο της εν λόγω οροφής·  ότι ενδείκνυται να αποκαθίστανται οι τελωνειακοί δασμοί για τα εν λόγω προϊόντα έναντι της Βραζιλίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 20 Σεπτεμβρίου 1988, η ανασταλείσα, δυνάμει του κανονισμού (ΕΟΚ) αριθ. 3635/87, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Βραζιλίας, στην Κοινότητα:  1.2.3 //  //  //  // Αύξων  αριθμός   // Κωδικός ΣΟ   // Περιγραφή εμπορευμάτων   //  //  //  // 10.0430   // 3503 00 10   // Ζελατίνες και τα παράγωγά τους   // 10.0740   // 6912 00 50   // Επιτραπέζια σκεύη, άλλα είδη οικιακής χρήσης ή οικιακής οικονομίας και είδη υγιεινής ή ευπρεπισμού, από κεραμευτική ύλη, άλλα από εκείνα από πορσελάνη   //    //   //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Σεπτεμβρίου 1988.  Για την Επιτροπή  COCKFIELD  Αντιπρόεδρος  (1) ΕΕ αριθ. L 350 της 12. 12. 1987, σ. 1.